שיחה:עודד גולדרייך

message: בעקבות הסערה הזוטא, הצצתי בדף זה ואני מבקש להעיר כמה הערות בתקוה שהערך ישונה בהתאם.
1. יום הולדתי הינו בפברואר לא ביולי. ראו הראתר האנגלי. אגב אתר זה עשיר יותר בהפניות.
2. לא ברור לי מה מייחחד את ארז משאר תלמידי, ונראה לי ראוי להשמיט את המשפט המתייחס אליו מן הפסקא השלישית של הביוגרפיה.
3. לא ברור לי על מה מסמך גלנט באומרו "שהגדיר את חיילי צהל כפושעי מלחמה". לא זכור לי שאי-פעם אמרתי משפט כזה וזו אינה דעתי. אכן, חלק ניכר מפעולות צהל הינן לדעתי פשעי מלחמה (ע"ע "נוהל שכן" ו"החזרת עזה לתקופת האבן"), אבל הפושעים אינם החיילים הפשוטים אלא המפקדים הבכירים.
לא אעקוב אחר שיחה זו. בשאלות ניתן לפנות אלי בדואל.
בתודה, עודד גולדרייך

message: תודה על הטיפול בשני הנושאים הראשונים.
אני עומד על דעתי שללא קשר לדעות פוליטיות, הכתוב בפסקא האחרונה מהווה הפרה של עקרונות העריכה שלכם.
לא ניתן לטעון "אחר ששר החינוך יואב גלנט גילה שגולדרייך חתום על פניה לפרלמנט הגרמני לבטל את ההכרה בתנועת החרם על ישראל בי די אס כתנועה אנטישמית, גם הגדיר חיילי צה"ל פושעי מלחמה ישראלים. פנה גלנט לועדת הפרס בבקשה לבחון מחדש את הענקתו." ללא הפניה למקום בו מופיעה הגדרה זו.
כפי שציינתי, לא זכור לי שאי פעם אמרתי או כתבתי או חשבתי דברים כאלו, ונראה לי שלא ראוי לקבוע את ההפך כעובדה ללא הפניה למקור כלשהוא.
אומנם פגם חוסר ההפניה תקף גם לגבי הפניה לפרלמנט הגרמני, אלא שבמקרה זה מדובר בעובדה שהיא *בקירוב* נכונה.
אני מציע לשנות את הטקסט כדלקמן.
"שר החינוך יואב גלנט פנה לועדת הפרס בבקשה לבחון מחדש את הענקתו בטענה שגולדרייך חתום על פניה לפרלמנט הגרמני לבטל את ההכרה בתנועת החרם על ישראל בי די אס כתנועה אנטישמית, וגם הגדיר חיילי צה"ל פושעי מלחמה ישראלים."
replies: text: אני לא חושב שטוב נשוא ערך יציע ניסוחים לגבי הערך עליו. להעיר על שגיאות זה דבר אחד, אבל להציע ניסוחים זה מוגזםץ בכל מקרה, אחרי שמצאתי את המקור, ועיינתי בו, תיקנתי את הערך בהתאם. ;eman • שיחה • ♥
מסכים בהחלט עם ערן, ולכן נמנעתי מעריכה של הערך עצמו. אלא שכפי שאמרתי, בערך המקורי היו מספר טעויות עובדתיות שאותן הצעתי לתקן. מכיוון ששתיים מהן תוקנו והשלישית לא, חשבתי שמקור הבעיה הוא הקושי למצוא ניסוח מתאים, וחשבתי שאין פסול ברצון לסייע על ידי הצעות. בהצעה שלי ניסיתי לחרוג כמה שפחות מן הנוסח המקורי ובה בעת להמנע משגיאות עובדתיות. בכל מקרה, הנוסח בו השתמש ערן מוצלח יותר.
בתודה! עודד
thread_title:  המשך לשיחה הקודמת -- נושא מספר 3 לא טופל דיין 

message: פרופ' עודד גולדרייך הוא מדען מחשב בעל שם עולמי (חתן פרס קנות' לשנת 2017), ולכן אפשר לצפות שערך אנציקלופדי העוסק בו יעסוק בעיקר בתרומתו למדעי המחשב. בעוונותינו הרבים, חצי מפרק הביוגרפיה בערך שלפנינו עוסק בסוגיה לא מדעית בעליל, של סירובו של שר החינוך, יואב גלנט, להעניק את פרס ישראל לפרופ' גולדרייך. את הפרק העוסק בפרס ישראל כנראה לא ניתן לקצר, אבל רצוי למצוא דרך לפרט יותר במידע על תרומתו למדע, כדי שסוגיית פרס ישראל תתגמד למקום הראוי לה. דוד שי - שיחה 13:59, 8 באפריל 2021 (IDT)
replies: text: הפרק העוסק בפרס ישראל הולך ומתארך, ואילו הפרק העוסק בתרומתו של גולדרייך למדע נשאר קצר כשהיה. מה יהיה? דוד שי - שיחה 18:25, 18 בנובמבר 2021 (IST)
replies: text: :תודה לוועדת הפרס שבהמלצתה הצביעה על נושאים עיקריים בעבודתו המדעית של גולדרייך. דוד שי - שיחה 17:05, 12 באפריל 2022 (IDT)
replies: text: ::זה באמת קומי, והוויקיפדיות בכל השפות העתיקו את הערך העברי עם אפס התייחסות לעבודתו המדעית ועם כל הבבל"ת הגלנטי. לצערי לי אין מושג מה הוא עשה ועל מה זכה, וכל נסיון שלי להבין את זה, נכשל.  ‏La Nave Partirà‏ 13:43, 13 באפריל 2022 (IDT)

text: ::יש יותר בדף שבאתר הפרס -- https://cms.education.gov.il/EducationCMS/Units/PrasIsrael/winners2021/pro_oded_goldreich/reason.htm 132.66.231.88 15:27, 29 באפריל 2022 (IDT)
replies: text: :::תודה, הוספתי קישור לדף זה, והקורא המעוניין יוכל להרחיב ידיעותיו לפי דף זה. דוד שי - שיחה 17:18, 29 באפריל 2022 (IDT)
thread_title:  ראיתיכם בקוצר ידכם 

message: יש מצב לתת הפניה כלשהי לעצומה עצמה? בדר"כ לעצומות יש תיעוד אינטרנטי... תודה Yairdell - שיחה 10:53, 12 באפריל 2021 (IDT)
replies: text: . צור החלמיש - שיחה 11:05, 12 באפריל 2021 (IDT)
thread_title:  עצומה להחרמת אוניברסיטת אריאל 

message: לטקס האלטרנטיבי
https://www.youtube.com/watch?v=mTCXomvqyrA
לתוכן המדעי -- ראו
https://www.haaretz.co.il/science/.premium.HIGHLIGHT-MAGAZINE-1.9708294
thread_title:  כמה מקורות אפשריים 

message: היי משתמש:דוד שי, המשפט "במהלך ימים אלה, בשלהי יום העצמאות ה-73 למדינת ישראל, הוענקו פרסי ישראל ולפיכך נמנעה הענקת הפרס לגולדרייך" חשוב, מפני שהוא מבהיר את התוצאה של פסיקת בג"ץ, ואת הסיבה בגינה הוענק הפרס האלטרנטיבי לגולדרייך. אפשר לתמצת אותו. בברכה, צור החלמיש - שיחה 13:32, 16 באפריל 2021 (IDT) צור החלמיש - שיחה 13:39, 16 באפריל 2021 (IDT)
replies: text: גם בלי משפט זה הפרק על פרס ישראל תופס מקום רב מדי בערך. יש לחשוב איך לקצר אותו ולא איך להאריך אותו.

text: התוצאה נובעת מהחלטת השר (החלטת בג"ץ היא נספח להחלטת השר, ולא היא יצרה את התוצאה), והדבר מובן גם בלי המשפט שהסרתי. דוד שי - שיחה 13:52, 16 באפריל 2021 (IDT)
replies: text: :סד הזמנים חיוני כאן, מפני שבג"ץ יכול היה לכפות על השר להשלים במהירות את בחינת העניין, אולם בחר שלא לעשות כן ובכך איפשר למעשה לשר שלא להעניק את הפרס. זה בהחלט יכול היה לקרות בבג"ץ. כרגע הערך לא מבהיר זאת. אורך האמור בערך הוא עניין צדדי. ניתן להשמיט את הפרס האלטרנטיבי כדי לייצר את המקום הנדרש. צור החלמיש - שיחה 14:03, 16 באפריל 2021 (IDT)
replies: text: ::אכן חשוב ודורש איזכור יושב אוהל • שיחה • ד' באייר ה'תשפ"א 15:16, 16 באפריל 2021 (IDT)
replies: text: :::הוספתי מידע זה לערך בניסוח קצר יותר. דוד שי - שיחה 17:33, 16 באפריל 2021 (IDT)
thread_title:  לפיכך נמנעה הענקת פרס ישראל 

message: למיטב הבנתי כל עוד לא ניתן הפרס, המועמד לא נחשב כמי שזכה. ככה שבוודאי הוא לא חתן פרס ישראל לשנת 2021. ככל הנראה הוא יקבל את הפרס השנה ואז הוא יהיה חתן הפרס בשנת 2022. כל עוד שזה לא קרה הוא לא חתן הפרס.
צריך לחשוב על הגדרה טובה יותר לאדם שהוחלט לתת לו פרס אבל עדיין לא ניתן לו הפרס. החבלן • שיחה • מועדון החלל הוויקיפדי 22:25, 30 במרץ 2022 (IDT)
replies: text: אני מציע להסיר את המשפט מפסקת הפתיחה. הפסקה בנוגע לפרס ישראל מתארת במדוייק את הסיפור. מן הסתם, עוד כחודש וחצי נוכל לעדכן שנית את הערך עם קבלת הפרס. החבלן • שיחה • מועדון החלל הוויקיפדי 22:44, 30 במרץ 2022 (IDT)
replies: text: :אפשר לראות בערך זוכי פרס ישראל שנכללים בו גם הזוכים לשנת 2022, אף שהטקס טרם התקיים, וגם בערכי הזוכים מצוין שזכו. אין צורך להמתין לטקס, וכך גם בעניינו של גולדרייך. הוא חתן הפרס לשנת 2021, גם אם הפרס יינתן לו באיחור. דוד שי - שיחה 06:55, 31 במרץ 2022 (IDT)
replies: text: ::אני לא יודע מה התקנון של פרס נובל. אבל בתקנון פרס ישראל ההענקה היא מהותית. אי אפשר לקבל את הפרס בלי להיות נוכח בטקס, אם מישהו נעדר מטקס הפרס, הוא לא מקבל את הפרס. הוועדה אמנם מחליטה מי יקבל את הפרס, אבל הזמן הקובע הוא טקס ההענקה. אי אפשר לדווח על דבר שצפוי לקרות כדבר שקרה.בדיוק כמו שכשיצחק הרצוג נבחר לנשיא הוא עוד לא היה נשיא עד המינוי הרשמי, אפילו שהיה מובן שבקרוב הוא יהיה נשיא. היו ויקיפדים נחפזים שהכתירו אותו לנשיא ואת רובי ריבלין כנשיא לשעבר מיד בתום הההצבעה בכנסת.אם חשוב להזכיר בפסקת הפתיחה, אפשר לכתוב כך: ״על פי החלטת ועדת פרס ישראל, הוא עתיד לקבל את הפרס ביום העצמאות 2022״. החבלן • שיחה • מועדון החלל הוויקיפדי 17:20, 31 במרץ 2022 (IDT)
replies: text: :::את השינוי שאתה מציע יש לעשות בכל ערכי הזוכים בפרס, השנה ובשנים הבאות. לא נראה לי שדף שיחה זה הוא המקום להחלטה על שינוי נרחב כזה. תוכל להציע אותו במזנון (אתנגד לו גם שם). דוד שי - שיחה 22:04, 31 במרץ 2022 (IDT)
replies: text: ::::מסכים שאם זה הנוהג, אז המקום הנכון הוא במזנון. אפתח דיון בשבוע הבא. החבלן • שיחה • מועדון החלל הוויקיפדי 22:18, 31 במרץ 2022 (IDT)
ראו https://edu.gov.il/heb/prizes/israel-prize/Pages/israel-prize-tashpaa.aspx

text: כשפתחתי את הדיון, פרופסור גולדרייך לא הופיע באתר הרשמי של פרס ישראל (להבדיל מאתר משרד החינוך שהאנונימי קישר אליו למעלה). עכשיו הוא כן מופיע שם כחתן פרס ישראל לשנת תשפ״א. מכאן נובע שטעיתי, לפחות לגבי ההגדרה הנכונה לפרופסור גולדרייך. לגבי פרסים עתידיים, צריך עוד לדון. החבלן • שיחה • מועדון החלל הוויקיפדי 09:28, 10 באפריל 2022 (IDT)
thread_title:  חתן פרס ישראל לשנת 2021?